GiliGold/VAD_KnessetCorpus huggingface dataset:
נאור שירי:
 צריך לייצר יותר אכיפה, צריך לתת לוחיות זיהוי או לחייב לוחיות זיהוי של כלים חשמליים, מה שלא קיים היום, נכון?
אילן גילאון:
כן, אבל זה לא לפתחנו
נאור שירי:
היום אתה רואה גם אבולוציה של לא-קורקינט
נאור שירי:
 אתה רואה עגלות עם מה שהיה קלנועית והיום זה עושה speed race
אלי אפללו:
ללא מספר רישוי
נאור שירי:
אף אחד לא מטפל בזה, זה לא נורמלי
נאור שירי:
 אני לא מבין, הישיבה פה היא שלווה, אבל אני רואה כאוס, לא פחות מזה
נאור שירי:
 יש כאוס היום בכבישי ישראל, ואין שוטרים
נאור שירי:
 אין שוטרים
נאור שירי:
 למה לא לעשות להם לוחית זיהוי? למה לא להתלבש על אלו שמוכרים להם? למה לא לתת קנס מינהלי להורה שנותן לילד - - -
אלי אפללו:
לוחית זיהוי זה משרד התחבורה, עוד מעט נדבר על זה
אלי אפללו:
      סליחה, רגע, יש פה איזושהי הודעה שקיבלתי כרגע
אלי אפללו:
 אני מתעדכן על ידי מד"א שבמטח לצפת יש הרוגה ושבעה פצועים
אלי אפללו:
 אני רוצה למסור מכאן תנחומים למשפחה ואיחולי החלמה לפצועים
אחמד טיבי:
ברשותך, אני קורא את הנייר של אור ירוק, ואפרופו מה שאמר היושב-ראש, על העלייה בקורבנות התאונות דווקא בחברה הערבית, אני לא רואה פילוח נתונים לגבי מספר הקורבנות וההרוגים או הפצועים בחברה הערבית
אחמד טיבי:
 אם יש למישהו נתונים אני אשמח
אלי אפללו:
זכריה, אם יש לך נתונים – בסדר; אם לא, תעביר לנו אותם
אלי אפללו:
 הצטרף אלינו גם חבר הכנסת בועז טופורובסקי
אלי אפללו:
 אני מודה לך מאוד על הפעילות שלך בנושא תאונות הדרכים בכלל, ובקרב ילדים בפרט
אלי אפללו:
 הישיבה היום עוסקת בעיקר בתאונות של ילדים
אלי אפללו:
 אנחנו רואים מגמה של עלייה בארבע שנים האחרונות ולכן קיימתי את הישיבה הזאת
מרב רפאלי:
אני יכולה לתת בקצרה נתונים לחבר הכנסת טיבי, דיברנו עליהם בתחילת הישיבה
מרב רפאלי:
 מדברים על כך שמתחילת שנת 2023 נהרגו 36 ילדים בתאונות דרכים לעומת 29 ילדים בשנת 2022
מרב רפאלי:
 עיקר העלייה בהיפגעות היא בחברה הערבית – 23 ילדים מתוך ה-36, לעומת 14 בשנת 2022
מרב רפאלי:
 עיקר הנפגעים הם ילדים צעירים הולכי רגל בתוך היישובים
אלי אפללו:
כדי להבין, מ-14 זה עלה ל-23 במגזר הערבי
אלי אפללו:
 היו מסקנות? המשטרה עושה בדיקה בכל תאונה, יש משהו שמקשר בין התאונות? האם קיבלתם תחקיר של הדברים האלה? בתפקידי כיושב-ראש ועדת התנועה בעיריית נתניה, על כל תאונה שהייתה הייתי מבקש תחקיר, ולפי זה הייתי מפיק לקחים ומסקנות כדי שהתאונה הבאה לא תהיה דומה לתאונה שהייתה, אם בכלל
יעקב מזרחי:
כמו שאתה יודע, אנחנו מגיעים לשטח
אלי אפללו:
אני יודע, לכן אני שואל
יעקב מזרחי:
אנחנו עושים סיורים משותפים ומוציאים דוח פנימי שלנו
יעקב מזרחי:
 כשאנחנו מזהים איזשהו נושא שצריך לטפל בו אנחנו מפנים את זה לגורם הרלוונטי, אם זה הרשות המקומית ואם זו רשות הדרך הבין עירונית, וכשצפים דברים מעבר לזה אנחנו גם מטפלים בזה ברמה הכללית
יעקב מזרחי:
 אמרתי קודם, בנושא ה-micro mobility, כשארבעה ילדים עד גיל 14 נהרגים בכלי שהשימוש בו מותר מגיל 16, זה מראה חלק מהבעיה, וכשדיברנו על תאונות חצר, כשבסוף ילד קטן - - -
אלי אפללו:
זאת אומרת, כל הגידול היה בנושא אופניים חשמליים וכך הלאה, בתאונות חצר?
יעקב מזרחי:
זה בולט
יעקב מזרחי:
 תאונות החצר והשימוש באופניים מתחת לגיל המותר הם שני דברים שבולטים בתוך הנושאים האלו
איילת גבעתי:
בוקר טוב, סליחה על ההתפרצות
איילת גבעתי:
 אני מארגון בטרם ואני אתייחס לנושא של תאונות חצר
איילת גבעתי:
 יש לנו את הנתון: אחד מכל ארבעה ילדים בחברה הבדואית מתים מתאונת חצר
איילת גבעתי:
 תאונת חצר זה רכב של מישהו מבני המשפחה שחנה בחצר הבית ודרס בשגגה את אחד הילדים
איילת גבעתי:
 אנחנו מדברים על הילדים הצעירים וזה הולכי רגל
איילת גבעתי:
 זו בעיה מאוד משמעותית, שנמשכת שנים, ונעשית עבודה כל הזמן
איילת גבעתי:
 נושא התשתיות שהעלה פה חבר הכנסת טיבי הוא משמעותי ביותר, וכמובן העבודה המתמשכת מול ההורים – נשים וגברים, אימהות ואבות – חייבת להמשיך
אחמד טיבי:
אחד מכל ארבעה ילדים סטטיסטית או אחד מכל ארבעה הרוגים?
איילת גבעתי:
ארבעה ילדים הרוגים בדואים מתאונות בכלל, כל סוגי התאונות
איילת גבעתי:
 זו בעיה משמעותית
איילת גבעתי:
 נפתור אותה ותהיה לנו תמונה אחרת לגמרי
איילת גבעתי:
 אם נשקיע במקום כלשהו, זה שם
יעקב מזרחי:
אני יודע להגיד בעניין הזה שיש לנו תוכנית ביחד עם בטרם, אנחנו מחכים לתקצוב שאמור להגיע מ-550, בשנה שעברה הוא לא הגיע
יעקב מזרחי:
 ברגע שהתקציב הזה יגיע וככל שהוא יגיע מוקדם יותר, נוכל להפעיל את התוכנית הזאת
איילת גבעתי:
התוכנית, בגלל בעיות תקצוב, נמצאת כרגע בסכנה
אלי אפללו:
זכריה, אני מבקש שקודם כול תוציא נייר בנושא התקצוב שאתה מדבר עליו
אלי אפללו:
 אם התקצוב הזה לא מגיע, כי אני דיברתי עם שר האוצר בדיוק על הדברים האלה, אני רואה בנושא הקטנת תאונות הדרכים השקעה
אלי אפללו:
 בסופו של דבר, על כל דבר כזה בעצם המדינה משלמת הרבה, בהרבה מאוד דברים – גם בנושא בריאות ונפגעים, אין ספק
אלי אפללו:
 המדינה מוציאה על תאונות הדרכים בריבוע
אלי אפללו:
 לכן אנחנו צריכים להקטין כמה שיותר, ואני רואה בזה השקעה
אלי אפללו:
 לכן, אני מאוד מבקש, תוציא לי נייר שאני אדע איזה תקציב אתם ביקשתם ולא קיבלתם, ובמה בעצם הוא אמור לטפל
ליעד קייקוב:
אם אפשר להוסיף, המשק משלם על תאונות הדרכים 16 מיליארד שקלים בשנה
אלי אפללו:
גם זה נתון
איילת גבעתי:
אני רוצה להתייחס לנושא ההליכה, שעלה פה בצורה משמעותית
איילת גבעתי:
 ישנה עלייה גם בחברה היהודית, בעיקר בראשית ההליכה
איילת גבעתי:
 אנחנו ראינו את זה ונעשית עבודה מאוד משמעותית
אלי אפללו:
את מדברת על הולכי רגל?
איילת גבעתי:
הולכי רגל, ילדים צעירים בראשית ההליכה
איילת גבעתי:
 כולנו מכירים את המשפט, ילד עד גיל תשע לא חוצה כביש לבד
איילת גבעתי:
 השאלה מה נעשה עד גיל תשע והאם בגיל תשע הוא באמת מוכן
איילת גבעתי:
 אחד הנושאים שאנחנו החלטנו לתת עליהם את הדגש, הוא חיבור של ההורים לתשומת הלב לבחון האם הילד הספציפי שלהם מוכן
איילת גבעתי:
 אני אספר לכם סיפור, ראיתי את הילד האישי שלי בגיל תשע חוצה את הכביש, הסתכל ימינה ושמאלה, נראה כמו תרנגולת, לא ראה אף מכונית, כי מה שהוא למד זה בדיוק הנושא שאתן העליתן – המיומנות
איילת גבעתי:
 ללכת לבד זו מיומנות ולזהות כביש זו מיומנות
איילת גבעתי:
 בית הספר עושה עבודה, אבל הוא לא יכול להוציא את כולם החוצה וללכת איתם פעם אחת בדו סטרי, פעם אחת בשני נתיבים לאותו כיוון, ופעם אחת באי תנועה
מקס אבירם:
אבל הגיל שאת מדברת עליו הוא גם גיל שההמלצה לגביו היא לא לאפשר לו ללכת לבד
איילת גבעתי:
בשום פנים ואופן לא לבד, אבל הורים רבים עד גיל תשע מסיעים את ילדם כי זה יותר נוח
איילת גבעתי:
 גיל תשע מגיע, נותנים לו את המפתחות, סע, בן צור, המפתחות בפנים
איילת גבעתי:
 כמו שלומדים לנהוג, ככה צריך ללמוד ללכת, וההורים צריכים לעשות את זה
איילת גבעתי:
 בעקבות זה אנחנו החלטנו להוציא אפליקציה של הליכה בטוחה וכ-30,000 הורים הורידו אותה עבור ילדם, כשהמטרה היא לא רק הילדים, אלא האינטראקציה בין ההורה לילד – לדבר על הסיטואציות, לדבר על מה עושים כשיש מעבר חציה, אבל אני לא רואה בו ואני צריך שניה לרדת ולשפר את שדה הראיה שלי
איילת גבעתי:
 שאני אבין איך נראית כיכר, מה זה אומר כיכר
איילת גבעתי:
 זה מאוד מסובך
איילת גבעתי:
      לכן העלינו גם אפליקציה וגם משחקים
איילת גבעתי:
 כ-20,000 משחקים חולקו, וזה תודות לתקציב שהגיע מקרן תובענות שסייע לנו להוציא את זה לפועל
איילת גבעתי:
 זה חלום של שנים, ליצור מעין תהליך של רישיון להולכי רגל וזה מה שאנחנו צריכים להעלות כרגע
איילת גבעתי:
 זה במירכאות, זה סתם ביטוי פופוליסטי, אבל הרעיון הוא איך אנחנו לוקחים את התהליך של הלמידה התיאורטית בבית הספר למעשית בשטח – איך אנחנו מכניסים גם את ההורים לתהליך של ללמד את הילדים וליצור את המיומנות הזאת
איילת גבעתי:
 הילדים הנפגעים הם בעיקר או לפני גיל תשע, הורים שחשבו שהילד שלהם בוגר ומוכן, או בסביבות גיל תשע, כי הם לא בדיוק יודעים
איילת גבעתי:
 הם גם הרבה פעמים נעמדים בצומת, מחכים הרבה זמן ובסוף מתפרצים כי הם לא מיומנים, וזה היבט מאוד קריטי
איילת גבעתי:
      ההיבט השני שלא הוזכר פה זה בני הנוער, שגם הם אוכלוסייה בסיכון מאוד גדול בנושא הרכבים החשמליים, גם לפני גיל תשע
איילת גבעתי:
 אני באמת חושבת שההיבטים שאנחנו צריכים לשים עליהם דגש, מעבר לתשתיות ולאכיפה, שהיא מאוד משמעותית, הם הסיפור של המיומנות – איך הורים וילדים יוצרים מיומנות ללכת
דיאנה קוגן:
איך מפתחים את זה, באמצעות מה?
איילת גבעתי:
ניסיון, תרגול, דוגמה אישית
דיאנה קוגן:
ומי ינסה את זה איתם?
איילת גבעתי:
ההורים
נאור שירי:
ההורים לא יודעים לחצות
איילת גבעתי:
אנחנו צריכים להבין איך אנחנו מגיעים להורים – איך אנחנו יוצרים עם ההורה את האחריות הזאת
אלי אפללו:
איילת, תודה בשלב זה
אלי אפללו:
 חבר הכנסת בועז טופורובסקי, בבקשה
בועז טופורובסקי:
אדוני היושב-ראש, אני מודה לך מאוד על הדיון
בועז טופורובסקי:
 קצת לא נעים לי, אבל בכל זאת, אנחנו עם פרוטוקול ואני חייב להגיד את הדברים
בועז טופורובסקי:
 האנשים שכאן הם אנשים מעולים, אנשים שזה בנפשם ואכפת להם, אבל אני אומר לך מתוך דיוני הוועדה, מתוך התעסקות של שנים – ימשיכו למות, וימותו יותר אנשים, כי לממשלת ישראל ולחלק מהאנשים, גם בבניין הזה, לא מספיק אכפת, מכל מיני סיבות
בועז טופורובסקי:
 יש תוכניות מתוקצבות להכול
בועז טופורובסקי:
 גם השרה הנוכחית, שהייתה השרה הקודמת קודמת, הציגה בממשלה תוכנית איך להוריד את כמות ההרוגים ב-50% והיא תקצבה את זה ב-30 מיליארד שקל
בועז טופורובסקי:
 ואז הממשלה בחרה לא להחליט
בועז טופורובסקי:
 אז בכל אחד מהתחומים יודעים איך להחליט, אבל נושא תאונות הדרכים, ובכלל זה גם ילדים והיפגעות ילדים בתאונות הדרכים – אני לא אגיד שזה לא מטופל – מטופל בצורה שערורייתית
בועז טופורובסקי:
      אני, כיושב-ראש הקואליציה, השגתי כספים קואליציוניים כדי לשפר נגישות מבחינת בטיחות בדרכים לבתי ספר ולתלמידים בפריפריה, במקומות שבהם העירייה לא יכולה לעשות matching
בועז טופורובסקי:
 תבין איזה חישובים, כי מה התברר, יבואו לך כאן אנשים טובים, אבל הם יגידו לך שבחצי מהכיתות הם לא עושים למשל משמרות זה"ב
בועז טופורובסקי:
 למה לא עושים משמרות זה"ב? כי לבתי הספר אין את היכולת הבטיחותית בסביבת בתי הספר לעשות משמרות זה"ב
בועז טופורובסקי:
 אתה מבין מה זה אומר? אם ילד בכיתה ו' לא יכול לבוא עם שוטר ולוודא שילדים עוברים את הכביש בבטיחות, כי המקום לא בטוח בשביל הילד, אז איך זה יהיה בטוח בשביל הילדים שבאים?     יש תוכניות ברורות לבטרם, גם למערכת החינוך, גם איך לטפל בלימוד של הילדים, והן לא מתוקצבות
בועז טופורובסקי:
 יש תוכניות שנוסו ועבדו בצורה בלתי רגילה כמו נשק וסע, ועוד כל מיני דברים, ופשוט כבר אין לזה תקצוב
בועז טופורובסקי:
 נושא משמרות הזה"ב – יש כאן עובדי מדינה, ולא נעים להם להגיד לך את זה כמו שזה
בועז טופורובסקי:
 למקס יש אימפריה, אבל ממצב שיש הרבה מאוד עובדים במשטרה סביב משמרות הזהירות בדרכים, זה הצטמצם ל-14 עובדים או משהו כזה
בועז טופורובסקי:
 והם אומרים: הגדלנו את זה ל-200, או 100 ומשהו מש"קים
בועז טופורובסקי:
 אבל מה זה מש"קים? אלה  שוטרים שיש להם תפקיד, ועל הדרך אומרים להם: חשוב שגם תהיו בבתי הספר, אבל זו לא באמת העבודה שלהם
בועז טופורובסקי:
 לכל דבר, לכל נושא, בגלל שאני מבין שאנחנו בתקופה קשה, ויש שמיכה קצרה וכל מה שאתה לא רוצה, מצאנו פתרון
בועז טופורובסקי:
 רק לדוגמה, במשמרות זה"ב אמרנו: בואו נביא שוטרי שח"ם
בועז טופורובסקי:
 עכשיו אנחנו רוצים להעלות את הגיוס, ואנחנו אומרים שלא כולם מתאימים לצבא, יהיו כאלה שמתאימים למשטרה
בועז טופורובסקי:
 אתה רוצה להגיד לי, שמישהו שרוצה להתנדב, לשרת את מדינת ישראל, לא יכול להיות שוטר קהילתי בקהילה שלו? לא משנה אם קוראים לו מוחמד או יענקל'ה מנדל
בועז טופורובסקי:
מעבר לזה, הרלב"ד מורכבת מאנשים נהדרים – נמצאים כאן כמה מהם, כולל ממלא המקום
בועז טופורובסקי:
 ממלא המקום אומר בעצמו – מנכ"ל התחלף, מנכ"ל התחלף, יו"ר התחלף, יו"ר התחלף, ועכשיו יש יו"ר חדש
בועז טופורובסקי:
 אני אגיד בעדינות, כי הדברים האלה ישמשו לרעה עברייני תנועה, שיש למשטרה עכשיו כלים שמתאימים למצב הכבישים במדינת ישראל ב-1981 להתמודדות עם בטיחות בדרכים ובעיות התנועה
בועז טופורובסקי:
 ב-2004, לפני הבנייה הענקית של הכבישים שהייתה ב-20 השנים האחרונות, אמרו שצריך לרלב"ד 500 מיליארד שקל, וצריך 450 ניידות
בועז טופורובסקי:
 אנחנו ב-2024 ויש לרלב"ד 70 מיליון שקל, תכף אני אספר משהו גם על זה, והניידות – אין אפילו חצי ממה שהיה אמור להיות
בועז טופורובסקי:
 הרלב"ד באו עם כל מיני תוכניות וניסו לשנורר מהאוצר דברים
בועז טופורובסקי:
 בשנה שעברה נתנו, והשנה קיצצו
בועז טופורובסקי:
 בשנה שעברה, מה-70 מיליון הוסיפו להם עוד איזה שבעה מיליון, והשנה קיצצו לא רק את ה-7 מיליון, אלא גם מה-70 מיליון היה קיצוץ רוחבי ל-62 מיליון
בועז טופורובסקי:
      אנחנו כבר רואים שאין קסמים
בועז טופורובסקי:
 אנחנו יכולים לטפל בתהליכים לטווח ארוך ולטווח בינוני, אבל אין קסמים
בועז טופורובסקי:
 אם אתה לא משקיע, אנשים ימשיכו למות, וימותו יותר
בועז טופורובסקי:
 ב-2024 אנחנו עם הרוג ליום בממוצע, אפילו קצת יותר
בועז טופורובסקי:
 זה יגיע ליותר מ-400 הרוגים, כשאנחנו אמורים להיות היום בפחות מ-200
בועז טופורובסקי:
 יכולים להגיד – כל דבר יגידו לך דברים – אבל יש לנו השוואות
בועז טופורובסקי:
 יגידו לך שכמות הנסועה עלתה, יש הרבה יותר אנשים, יותר מכוניות
בועז טופורובסקי:
 בכל אירופה וב-OECD עשו תוכניות להקטנת כמות ההרוגים
בועז טופורובסקי:
 זה גם בא למדינת ישראל, הרלב"ד מכיר את זה, אור ירוק מכיר את זה, כל הגופים מכירים את זה
בועז טופורובסקי:
 רצו לאשר את זה
בועז טופורובסקי:
 פוליטיקה – לא אישרו
בועז טופורובסקי:
 אנחנו במקום אחד לפני האחרון, נראה לי שרק מקסיקו יותר גרועה מאיתנו, בשיפור בתאונות דרכים
בועז טופורובסקי:
 זאת אומרת, אנחנו ממשיכים להיות גרועים יותר ואחרים משתפרים
בועז טופורובסקי:
      כל מה שיגידו לך זה שהם מסכנים
בועז טופורובסקי:
 זה כמו שיגידו לך לנהל את הליכוד ויש לך לבחירות 500,000 שקל
בועז טופורובסקי:
 אתה תגיד: אני לא יכול לעשות ככה בחירות
בועז טופורובסקי:
 לבחירות בכל הארץ, בחירות כלליות
בועז טופורובסקי:
 זה לא כמו 50 מיליון
בועז טופורובסקי:
 נכון, אנחנו לא יכולים להביא עכשיו 30 מיליארד שקל לתאונות הדרכים, אבל נאמר כאן נתון שהוא נכון ואין עליו עוררין, גם לאוצר אין עליו עוררין: העלויות של תאונות הדרכים למשק הישראלי בשנה – 17 מיליארד שקל
בועז טופורובסקי:
 כבר בוועדת שיין נאמר: בוא נסתכל על זה כלכלית
בועז טופורובסקי:
 אנחנו לא מבקשים טובות לתאונות דרכים, לא מבקשים שתיתנו לנו נדבות
בועז טופורובסקי:
 אנחנו עושים לכם תוכנית שכל שקל יחזיר לכם שני שקלים
בועז טופורובסקי:
 והתוכנית עבדה
בועז טופורובסקי:
 ניסו את זה והתוכנית עבדה
בועז טופורובסקי:
 אבל היא בוטלה
בועז טופורובסקי:
 למה? מישהו בא בטענות לשרת התחבורה והבטיחות בדרכים בנושא הבטיחות בדרכים? היא שלחה לכאן מישהו? הרלב"ד זה תחת משרד התחבורה, היא נלחמת על הרלב"ד? היושב-הראש הנוכחי נפגש איתה? ממלא המקום נפגש איתה? אין אף אחד ממשרד התחבורה? היו"ר הקודם, למה הוא התפטר? כי היא לא נפגשה איתו?
אלי אפללו:
רגע, יש כאן מישהו ממשרד התחבורה
ברכה נדב:
אני ממשרד התחבורה
בועז טופורובסקי:
המנכ"ל הקודם, למה הוא התפטר? כי היא לא שמה עליו? בוא נראה איפה התקציבים
בועז טופורובסקי:
 יגידו לך תשתיות והכול, אבל זה בלי קשר
אלי אפללו:
זה לא רק תשתיות
בועז טופורובסקי:
זה לא רציני
בועז טופורובסקי:
 הטיפול בתאונות הדרכים, בפרט בילדים ובהיפגעות ילדים, הוא סקנדל, הוא שערורייה, הוא מחדל
בועז טופורובסקי:
 אנחנו מכירים את זה בכל מקום ויש על זה קונצנזוס
בועז טופורובסקי:
 אף אחד במשרד התחבורה לא יכול להגיד שהוא לא יודע על זה, כולל השרה, אף אחד ברלב"ד לא יכול להגיד שהוא לא יודע על זה
בועז טופורובסקי:
 אם אני הייתי ברלב"ד, אני הייתי צועק, לא הייתי ישן בלילה, לא הייתי כזה נחמד ואומר שאני עושה את המקסימום ממה שיש
בועז טופורובסקי:
 אבל הם כאלה, הם נחמדים כי הם אנשים, וזה בסדר
בועז טופורובסקי:
 אני אומר לך – יש ילדים שמתו ב-2023 וימותו עוד מעט, והאנשים שאחראים על זה יכלו למנוע את המוות שלהם, חד וחלק
בועז טופורובסקי:
 אני עומד מאחורי זה, וגם ביום שתהיה ועדת חקירה – אני אדאג שתהיה – אני אבוא ואראה, ונביא את כל הפרוטוקולים
בועז טופורובסקי:
 נראה לכולם שאף אחד לא יכול להגיד שהכתובת לא הייתה על הקיר – כל יום אנחנו זועקים, וכל שבוע אנחנו זועקים שהכתובת על הקיר
אלי אפללו:
תודה, בועז
אלי אפללו:
 אני יודע כמה אתה נלחם על הנושא הזה, אני יודע כמה שהנושא כואב לך ואתה רגיש לזה
אלי אפללו:
 אני מאוד מעריך את הפעילות שלך בכל מקום, כולל בכנסת
אלי אפללו:
 משרד התחבורה, בבקשה
ברכה נדב:
אני ממינהל תשתיות במשרד התחבורה
ברכה נדב:
 יש אצלנו כמה סלים תקציביים שמיועדים לטיפול - - -
אלי אפללו:
הרלב"ד כפוף אליכם?
ברכה נדב:
כן, אנחנו עובדים בשיתוף פעולה עם הרלב"ד
אלי אפללו:
הוא כפוף למשרד התחבורה?
ברכה נדב:
כן
ברכה נדב:
 זו יחידת סמך של משרד התחבורה
בועז טופורובסקי:
סליחה, זה לא מדויק, יש בזה לקונה בחוק
מרב רפאלי:
שרת התחבורה והבטיחות בדרכים היא בעצם השרה של משרד התחבורה והבטיחות בדרכים
מרב רפאלי:
 הרלב"ד הוא תאגיד סטטוטורי תחת שרת התחבורה
בועז טופורובסקי:
הוא תאגיד סטטוטורי
בועז טופורובסקי:
 תשים לב, ואני חלילה לא בא בטענות לנציגת משרד התחבורה, אבל הם בכל פעם שולחים מישהו רק בתחום אחד, בתחום שנוח להם
בועז טופורובסקי:
 עכשיו היא תספר כמה הם עושים בתשתיות, והם עושים, אבל עדיין קיצצו לעומת מה שהיה צריך, וזה עדיין רחוק ממה שצריך להשקיע
בועז טופורובסקי:
 הכול ידוע – איפה הכבישים האדומים, איפה יש תאונות, איפה הכול
בועז טופורובסקי:
 אם צריך 100 הם יספרו עכשיו על החמישה שהם עושים מתוך ה-100
בועז טופורובסקי:
 עוד פעם, אני לא בא בטענות, אבל התשתיות זה רק אחד
בועז טופורובסקי:
 מה עם הרכב, מה עם הרישוי, מה עם האכיפה, הכול, הכול, הכול
אלי אפללו:
בבקשה, ברכה
ברכה נדב:
אני יכולה להגיד מה אנחנו עושים במינהל תשתיות עם הכספים שמושקעים בתאונות דרכים
ברכה נדב:
 יש סל שנקרא מוקדי סיכון, שזה 180 מיליון שקלים בשנה
ברכה נדב:
 מפלחים את הכבישים, בודקים איפה הנקודות שיש בהן הכי הרבה תאונות ושם מתמקדים
ברכה נדב:
 יש סלים נוספים כמו סל בטיחות, וזה סל שעובד בתווך העירוני
ברכה נדב:
 יש קול קורא שמתפרסם לרשויות המקומיות והם מגישים שם בקשות
ברכה נדב:
 כשמבקשים טיפול בתאונות דרכים, אם זה בקרבת מוסדות חינוך, אם זה לפי מספר תאונות, הכול מתואם עם הרלב"ד שמאשרים לנו כל פרויקט אם הוא עומד בתנאי הסף ובאמת זקוק לטיפול בטיחותי, וגם זה מתוקצב
ברכה נדב:
 יש לנו גם סל כשלים ברשת – הקריטריונים שלו נבנים כרגע מול הרלב"ד – שזה 40 מיליון שקלים בשנה
ברכה נדב:
 זה סל שבא לטפל בכשלים בבטיחות בדרכים בפן של תאונות דרכים, וגם אם אין שם הרבה תאונות דרכים, ושלא יהיו, בעזרת השם, גם אם אנחנו רואים שם סכנה בטיחותית – מעבר חציה שלהולכי הרגל אין ראות טובה לראות את הנהג, כמו שציינו פה
ברכה נדב:
 מעבר לזה, אמור היה להיות כאן אגף - - -
אלי אפללו:
התקציב הזה נוצל במלואו?
ברכה נדב:
התקציב הזה עכשיו נבנה
אלי אפללו:
מה זה עכשיו הוא נבנה? אני מדבר על תקציב שהיה גם בשנה שעברה או לפני שנתיים
ברכה נדב:
הסלים הקודמים שציינתי נוצלו במלואם ואמורים להיות מתוקצבים גם השנה
ברכה נדב:
 הסל של פתרונות גודש תוקצב חלקית בדצמבר שנה שעברה, וגם יצא כבר לביצוע
ברכה נדב:
 את ההמשך של הסל אנחנו אמורים לתקצב בעוד בערך 20 מיליון שנשארו מתוכו בפנייה התקציבית הקרובה שהוגשה לאוצר, ואנחנו בונים את הקריטריונים הנוספים
ברכה נדב:
 אנחנו מעדכנים את הקריטריונים לסל של שנה הבאה בהתאם לתנאים החדשים בכבישים
אלי אפללו:
אוקיי, את מדברת על הנושא של תשתיות, אבל אנחנו יודעים שיש גם גורם אנושי בתאונות דרכים
אלי אפללו:
 האם משרד התחבורה – אני לא יודע אם את יודעת לענות לי או לא – עושה איזשהן פעילויות הסברה בנושא תאונות הדרכים בכלל ובקרב ילדים בפרט?
ברכה נדב:
אני באמת לא מהתחום הזה, אני יכולה תוך כדי לנסות לברר
אלי אפללו:
אני אשמח מאוד אם תנסי לברר
ברכה נדב:
שלחתי ואני מחכה שיחזירו לי תשובות
ברכה נדב:
 פארג', מנהל אגף מיעוטים שלנו, כרגע במילואים
ברכה נדב:
 יש כספים שמושקעים במגזר הערבי
ברכה נדב:
 85 מיליון שקלים בשנה מיועדים לתקצוב של חוצי יישובים, כלומר חברת נתיבי איילון מטפלת ביישובים הערביים שיש בהם כביש נורא מסוכן באמצע, ובכל שנה מושקעים 85 מיליון שקלים כדי לטפל בכבישים המסוכנים האלה
ברכה נדב:
 בלי שום קשר, יש כמה דברים שעושים באגף מיעוטים
ברכה נדב:
 אני מקריאה כי זה לא התחום שלי והוא שלח לי את זה מהמילואים
ברכה נדב:
 הוא כותב ככה: אגף המיעוטים במשרד התחבורה מקדם תוכניות רבות לצורך שיפור הבטיחות בתשתיות בתוך יישובי המיעוטים, לצורך מיתון תנועה ומניעת תאונות דרכים
ברכה נדב:
 חלק מהתוכניות בנות ביצוע וחלק בשלבי תכנון על ידי חברת נתיבי איילון
ברכה נדב:
 להלן התוכניות: תוכנית תמרור רוחבית ביישובים, עד כה תקצבנו 33 רשויות תמרור מתוך 133 רשויות
ברכה נדב:
 הביצוע החל השנה על ידי חברת נתיבי איילון
ברכה נדב:
 במהלך השנה תקצבנו עוד ארבעה מיליון שקלים לצורך תכנון של עוד כ-50 רשויות תמרור
ברכה נדב:
 הקמת חניון אזורי לרכב כבד – תקצבנו סך הכול 3 מיליון שקלים לצורך תכנון ומיפוי חניונים אזוריים ביישובים עם אחוז משאיות גבוה, וככל שנוכל נוציא אותן מהמדרכות בתוך היישובים למניעת תאונות דרכים
בועז טופורובסקי:
סליחה על ההפרעה
בועז טופורובסקי:
 יש לי מה להגיד על כל דבר, אבל התקצוב של החניון הזה הוא החלטת בג"ץ מ-2002
בועז טופורובסקי:
 ועדת סגיס אישרה את זה
בועז טופורובסקי:
 מ-2002 עד עכשיו עוד לא עשו את זה? עכשיו רק הוציאו 3 מיליון לתכנון? שתבין עד כמה הכול איום ונורא
בועז טופורובסקי:
 הכול נשמע טוב, ואני גם לא בא אליה חלילה בטענות, הם שלחו אותה
ברכה נדב:
אני רק אסיים
ברכה נדב:
 מ-2022 ועד היום הושקעו כ-1
ברכה נדב:
5 מיליארד בתוכניות לפיתוח התשתיות של מגזר המיעוטים, והתוכנית בעיצומה
ברכה נדב:
 מדובר בבניית מדרכות, הרחבת כבישים ומיתוני התנועה בצירים באורך מעל קילומטר כל אחד
ברכה נדב:
 המשרד יפרסם השנה קול קורא לרשויות לצורך טיפול בבעיות בטיחות, בדגש על צירים הצמודים או מובילים למוסדות חינוך
ברכה נדב:
 הפרסום יתבצע אחרי הבחירות ברשויות
ברכה נדב:
 זה בעצם המענה לזה שהתווך העירוני במגזר המיעוטים לא קיבל מענה לכל הבעיות ליד בתי הספר, כמו שציינתם
ברכה נדב:
 הקול קורא אמור לפנות לרשויות כדי להעלות את הצרכים שלהן ולטפל בנקודות האלה, בתיאום עם הרלב"ד כמובן
ברכה נדב:
 כמו שיש מענה ברשויות היהודיות, יהיה מענה גם ברשויות המיעוטים
אלי אפללו:
בנושא הכלים החשמליים, ישנם כלים שונים שבהם עוד לא נעשתה הסדרה, ואין להם לוחית רישוי
אלי אפללו:
 איפה זה נמצא?
ברכה נדב:
שמעתי ששאלתם ושלחתי שאלה גם בנושא הזה
אלי אפללו:
אני מבקש שמי שמתעסק בזה יעביר לנו את הנתונים ואת לוח הזמנים
אלי אפללו:
 אני לא מדבר רק על האופניים החשמליים; יש לא מעט כלים שמגיעים לארץ כצעצועים והם נמצאים על הכבישים
אלי אפללו:
 הם ללא לוחית רישוי, ואני לא יודע איך הם נקראים
אלי אפללו:
 אין להם שום קשר לאיזשהו כלי תחבורה
בועז טופורובסקי:
נראה לי שהרלב"ד יכול לענות לך, כי אישרנו לוחית רישוי
בועז טופורובסקי:
 אמרנו שזה לא הגיוני שנשלח עכשיו 200,000 קורקינטים לעשות לוחית רישוי, לכן אמרנו שהחנות כבר תיתן את זה עם לוחית הרישוי, כדי לחסוך זמן וכסף
אלי אפללו:
דיברנו גם על רעיונות בזמנו לעשות את הניסוי הזה
בועז טופורובסקי:
אבל הם לא הולכים על זה
אלי אפללו:
לא משנה על מה הולכים
אלי אפללו:
 בועז, ב-2013 הגעתי לוועדות הכלכלה יחד עם דוד ביטן, ודיברנו על נושא לוחיות הרישוי, גם עם מיטל להבי מתל אביב
אלי אפללו:
 עד היום זה נמצא אצל עינת סגל, אם אני לא טועה
יעקב מזרחי:
הנושא של לוחיות זיהוי לקורקינטים ואופניים חשמליים יצא לדרך
אלי אפללו:
מה זה יצא לדרך?
יעקב מזרחי:
אני אסביר מה זה יצא לדרך
יעקב מזרחי:
 החוק ייכנס לתוקף באוגוסט הקרוב, ומשרד התחבורה התחיל תהליך של רישום דרך המחשב
יעקב מזרחי:
 לא צריך להגיע למשרד הרישוי ולהירשם שם, הרישום דרך המחשב, אתה נרשם ומקבל אישור להוציא את המספר
יעקב מזרחי:
 אתה אמור לקבל אותו ולהתקין, לפחות לגבי כלים הנמצאים כיום
אלי אפללו:
מתי זה אמור להתחיל? מחר אני הולך לקנות אופניים חשמליים, מה אני עושה?
יעקב מזרחי:
מאוגוסט אתה מחויב שיהיה להם מספר
אלי אפללו:
מאיפה אני מקבל אותו? איך אני מקבל אותו?
בועז טופורובסקי:
איך אתה מתקין אותו?
אלי אפללו:
אני רוצה להגיד לך, ב-1960 אני רכבתי על אופניים, הייתי ילד קטן, כשהיה את המספר של עיריית תל אביב, אני זוכר את הלוחית בצבע כחול
אלי אפללו:
 זה היה ב-1960 והיית מקבל אותה מעיריית תל אביב
אלי אפללו:
 אני הולך היום לקנות אופניים חשמליים, ממי אני מקבל את הלוחית?
יעקב מזרחי:
אני לא בקיא כרגע בכל הפרטים, אבל אני כן רוצה להגיד - - -
אלי אפללו:
אין לנו מספיק זמן כי אנחנו צריכים לסיים ב-11 בגלל המליאה
בועז טופורובסקי:
כל הזמן כל אחד לא יודע הרבה דברים, כל אחד מקבל חצאי מידע
בועז טופורובסקי:
 אני לא מאשים אותם
נאור שירי:
רגע, גם הקלנועיות 4X4 האלה?
אלי אפללו:
זה לא אופניים חשמליים, זה כלי אחר
אלי אפללו:
 הם לא הגדירו
אלי אפללו:
 אין הגדרה ברורה של כל הכלים החשמליים על ידי משרד התחבורה ומכון התקנים
נאור שירי:
למה?
אלי אפללו:
אני לא יודע למה, אני שואל עכשיו
בועז טופורובסקי:
רגע, אנחנו בוועדה לזכויות הילד? תשאל מה ההגדרה הברורה לשעות נהיגה של נהג בהסעות ילדים
בועז טופורובסקי:
 תשאל, נראה מי עונה לך
בועז טופורובסקי:
 אני אגיד לך שזה בבג"ץ, ובג"ץ הורה למשרד התחבורה לקבוע כי יש תקנה 168 שאפשר לקרוא אותה בלי זה
בועז טופורובסקי:
 לילדים שנהגי הסעות מסיעים אותם, אם אתה מחכה בפקק זה נחשב? בג"ץ אמר: תקבעו את זה כבר
בועז טופורובסקי:
 ואף אחד לא יודע
בועז טופורובסקי:
 זכויות הילד, בבקשה
אלי אפללו:
ייתכן שנעשה ישיבת מעקב כי הנושא הזה מאוד חשוב, ואני רוצה לטפל בו ביסודיות
אלי אפללו:
 אנחנו צריכים לסיים ב-11, אז אני מבקש מכל אחד שתי דקות
אלי אפללו:
 לגבי משרד התחבורה אני מבקש לקבל נתונים
אלי אפללו:
 אני לא רואה פה נציג ממכון התקנים, אבל נכנסים לפה כלים חשמליים מסוגים שונים, בצורה של צעצועים, והם נמצאים על הכבישים ונוהגים עליהם בכבישים ילדים בני עשר ופחות מזה
אלי אפללו:
 אני חייב לומר לכם שפעם אחת עצרתי ילד – לא כדי לעצור אלא כדי לתת לו הרגשה טובה – ושאלתי אותו מי קנה לו, איפה קנה, כי אני רוצה לקנות לנכד שלי
אלי אפללו:
 הוא באמת מסר לי את כל המידע בכיף והוא עוד השוויץ וטס במהירות
אלי אפללו:
 זה דבר שצריך למנוע אותו
אלי אפללו:
 אני לא יודע באיזו צורה
אלי אפללו:
 זה מגיע לארץ, וזה לא רק משטרה
בועז טופורובסקי:
מתי ראית מבצע אכיפה של המשטרה על הדבר הזה?
אלי אפללו:
זה דברים שצריכים למנוע ולהביא אותם ברישוי כזה או אחר
אלי אפללו:
 הייתי מאוד שמח לדעת מה משרד התחבורה עושה בנושא הזה, איך הוא מגדיר את הכלים האלה, שחלקם באים על תקן צעצוע כזה או אחר
אלי אפללו:
 מי שרוצה לדבר, בואו נעשה סבב משמאל לימין
אלי אפללו:
 תומא סלימאן, אני רק אעדכן אותך בדיון שעשינו לפני שהגעת, כל הגידול בתאונות שהיו היה במגזר הערבי
עאידה תומא סלימאן:
אני יודעת, בגלל זה הגעתי
אלי אפללו:
 נאור, יש לך משהו לומר?
נאור שירי:
אני רק רוצה להבין מה קורה עם שאר הכלים
נאור שירי:
 כי את הקורקינט, נניח, אני נותן את ה-grace, כאילו באוגוסט עכשיו אנחנו נסתובב ברחובות - - -
אלי אפללו:
זה לא רק קורקינט, הוא מדבר על האופניים החשמליים והקורקינט
נאור שירי:
כל הכלים החשמליים, יש טרקטורון חשמלי, מה איתו? מי אחראי על זה?
אלי אפללו:
ביקשנו נתונים מנציגת משרד התחבורה ואין לה
אלי אפללו:
 ביקשתי ממנה שתעביר לנו נתונים של כל הכלים
נאור שירי:
לא, לא, אני לא רוצה נתונים של הכלים
נאור שירי:
 זה לא מה שהתכוונתי
נאור שירי:
 שאלתי למה לא עושים הסדרה של התחום הזה? למה לחכות עשר שנים? כמו עם הקורקינט החשמלי הראשון שהגיע, ואחרי עשר שנים יש לו לוחית זיהוי
אלי אפללו:
אני מעביר את השאלה שלך למשרד התחבורה, ואני מבקש לקבל תשובה
נאור שירי:
שאלה אחרונה, למשטרת ישראל: כמה דוחות ניתנו השנה במדינת ישראל לנוער או לילדים שרכבו שלא כדין על קורקינט חשמלי?
אילן גילאון:
אני אבדוק את הנתונים, לא בטוח שיש לי אותם כאן
אלי אפללו:
חלקם ניתנים על ידי פיקוח עירוני
אילן גילאון:
אין לנו נתונים של פיקוח עירוני